b'\n_START_ARTICLE_\nTakk for livet\n_START_PARAGRAPH_\nTakk for livet er debutalbumet til visesangeren H\xc3\xa5kon Banken, og ble utgitt i 1977 av Arne Bendiksens plateselskap. H\xc3\xa5kon Banken ble oppdaget av Per Johan Skj\xc3\xa6rstad, mannen bak plateserien Frem fra Glemselen, med Rita Engebretsen og Helge Borglund. Skj\xc3\xa6rstad skriver ogs\xc3\xa5 en notis p\xc3\xa5 platecoverets bakside at H\xc3\xa5kon Bankens problemer med nervene hadde resultert i en mengde visetekster. Banken hadde opplevd mye vondt og tragisk i livet, men maktet likevel \xc3\xa5 v\xc3\xa6re takknemlig for det liv han hadde f\xc3\xa5tt tildelt. Derfor ble ogs\xc3\xa5 tittelen p\xc3\xa5 denne platen \xc2\xabTakk for livet\xc2\xbb. Platen solgte i overkant av 50\xc2\xa0000 eksemplarer. H\xc3\xa5kon Banken og Per Johan Skj\xc3\xa6rstad sto for samtlige tekster og melodier p\xc3\xa5 denne utgivelsen, bortsatt fra \xc2\xabCowboyens avskjed\xc2\xbb, som er en gammel skillingsvise. H\xc3\xa5kon Banken har ogs\xc3\xa5 skrevet bakgrunnsord til hver sang som medf\xc3\xb8lger utgivelsen.'